Pasiūlymas Tarybos sprendimas dėl Europos Bendrijų bei jų valstybių narių ir Gruzijos partnerystės ir bendradarbiavimo susitarimu įsteigtame Bendradarbiavimo komitete priimtinos Bendrijos pozicijos, susijusios su Teisingumo, laisvės ir saugumo pakomitečio įsteigimu /* KOM/2007/0855 galutinis */





[pic] | EUROPOS BENDRIJŲ KOMISIJA | Briuselis, 21.12.2007 KOM(2007) 855 galutinis Pasiūlymas TARYBOS SPRENDIMAS dėl Europos Bendrijų bei jų valstybių narių ir Gruzijos partnerystės ir bendradarbiavimo susitarimu įsteigtame Bendradarbiavimo komitete priimtinos Bendrijos pozicijos, susijusios su Teisingumo, laisvės ir saugumo pakomitečio įsteigimu (pateikta Komisijos) AIŠKINAMASIS MEMORANDUMAS 1) 2006 m. lapkričio 14 d. ES ir Gruzijos bendradarbiavimo taryba priėmė rekomendaciją dėl Europos kaimynystės politikos (EKP) veiksmų plano įgyvendinimo. Šioje rekomendacijoje nurodyta, kad veiksmų plane nustatytos konkrečios priemonės, kuriomis siekiama įvykdyti 1999 m. Europos Bendrijų bei jų valstybių narių ir Gruzijos partnerystės ir bendradarbiavimo susitarime nustatytus Šalių įsipareigojimus, ir numatyta platesnė sistema dar glaudesnei ekonominei ir teisinei Gruzijos integracijai į ES skatinti penkerių metų laikotarpiu. 2) ES ir Gruzijos EKP veiksmų planas apima kelis su teisingumo, laisvės ir saugumo sritimi susijusius tikslus, visų pirma išdėstytus „4 prioritetinėje srityje“ ir „Bendrųjų tikslų ir veiksmų“ 4.3 punkte. Be to, ES ir Gruzijos EKP veiksmų plane numatytas intensyvesnis ES ir Gruzijos dialogas migracijos klausimais, įskaitant, inter alia , readmisiją ir su viza susijusius klausimus. 3) Siekiant sukurti tinkamą institucinę sistemą šiam dialogui vystyti ir su teisingumu, laisve ir saugumu susijusių tikslų įgyvendinimo reguliariai priežiūrai atlikti, ES ir Gruzijos EKP veiksmų plane (4.3 skyrius) numatoma įsteigti Teisingumo, laisvės ir saugumo pakomitetį, remiantis Europos Bendrijų bei jų valstybių narių ir Gruzijos partnerystės ir bendradarbiavimo susitarimu. 4) Pridedamas Tarybos sprendimo dėl ES ir Gruzijos bendradarbiavimo komitete priimtinos Bendrijos pozicijos, susijusios su Teisingumo, laisvės ir saugumo pakomitečio įsteigimu, kaip numatyta 1999 m. gegužės 31 d. Tarybos ir Komisijos sprendimo dėl pirmiau minėtos Partnerystės ir bendradarbiavimo susitarimo sudarymo 2 straipsnio 1 dalyje, pasiūlymo tekstas. Pasiūlymas TARYBOS SPRENDIMAS dėl Europos Bendrijų bei jų valstybių narių ir Gruzijos partnerystės ir bendradarbiavimo susitarimu įsteigtame Bendradarbiavimo komitete priimtinos Bendrijos pozicijos, susijusios su Teisingumo, laisvės ir saugumo pakomitečio įsteigimu EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1999 m. gegužės 31 d.[1] Tarybos ir Komisijos sprendimo dėl Europos Bendrijų bei jų valstybių narių ir Gruzijos partnerystės ir bendradarbiavimo susitarimo sudarymo 2 straipsnio 1 dalį, atsižvelgdama į Komisijos pasiūlymą, kadangi: (1) 2006 m. lapkričio 14 d. ES ir Gruzijos bendradarbiavimo taryba priėmė rekomendaciją dėl ES ir Gruzijos veiksmų plano įgyvendinimo. (2) Minėto Partnerystės ir bendradarbiavimo susitarimo 83 straipsnyje numatyta, kad Bendradarbiavimo komitetas padeda Bendradarbiavimo tarybai vykdyti savo pareigas. (3) 1999 m. spalio 12 d. ES ir Gruzijos bendradarbiavimo taryba priėmė Bendradarbiavimo komiteto darbo tvarkos taisykles[2] ir perdavė ES ir Gruzijos bendradarbiavimo komitetui atsakomybę steigti ir toliau formuoti pakomitečius, PRIĖMĖ ŠĮ SPRENDIMĄ: Vienintelis straipsnis Europos Bendrijų bei jų valstybių narių ir Gruzijos partnerystės ir bendradarbiavimo susitarimo 83 straipsniu įsteigtame Bendradarbiavimo komitete Bendrija priima su Teisingumo, laisvės ir saugumo pakomitečio įsteigimu susijusią poziciją pagal šio sprendimo priedą. Priimta Briuselyje Tarybos vardu Pirmininkas PRIEDAS BENDRADARBIAVIMO KOMITETAS, atsižvelgdamas į Europos Bendrijų bei jų valstybių narių ir Gruzijos partnerystės ir bendradarbiavimo susitarimą (toliau – Susitarimas), ypač į jo 83 straipsnį, kadangi: (1) Pagal Bendradarbiavimo komiteto darbo tvarkos taisyklių 10 straipsnį[3] Bendradarbiavimo komitetas gali steigti pakomitečius ir apibrėžti jų įgaliojimus. (2) ES ir Gruzijos Europos kaimynystės politikos (EKP) veiksmų plane (5 skyrius) numatoma, kad pagal Susitarimą įsteigtomis bendromis institucijomis bus gerinamas ir prižiūrimas veiksmų plano įgyvendinimas ir kad pagal Susitarimą įsteigtos struktūros turės būti peržiūrėtos siekiant užtikrinti, kad į visus Europos kaimynystės politikos prioritetus būtų tinkamai atsižvelgta. (3) Teisingumo, laisvės ir saugumo sritis yra viena iš pagrindinių ES ir Gruzijos EKP veiksmų plano prioritetinių sričių, PRIĖMĖ ŠĮ SPRENDIMĄ: Vienintelis straipsnis Įsteigiamas Teisingumo, laivės ir saugumo pakomitetis. Priede nustatomi šio pakomitečio įgaliojimai. Priimta ES ir Gruzijos bendradarbiavimo komiteto vardu Gruzijos vardu Europos bendrijos vardu Įgaliojimai Europos Bendrijų bei jų valstybių narių ir Gruzijos partnerystės ir bendradarbiavimo susitarimu įsteigto Teisingumo, laisvės ir saugumo pakomitečio įgaliojimai BENDRADARBIAVIMO KOMITETAS, atsižvelgdamas į Partnerystės ir bendradarbiavimo susitarimą, kuriuo įsteigiama Europos Bendrijų bei jų valstybių narių ir Gruzijos partnerystė, atsižvelgdamas į Bendradarbiavimo komiteto darbo tvarkos taisykles, kurias 1999 m. spalio 12 d. Bendradarbiavimo taryba nustatė savo darbo taisyklių priede, ypač į 10 šių taisyklių straipsnį, įsteigė Teisingumo, laisvės ir saugumo pakomitetį, turintį šiuos įgaliojimus: 1 straipsnis Pakomitetis svarsto Partnerystės ir bendradarbiavimo susitarimo įgyvendinimą ir su juo susijusį Europos kaimynystės politikos veiksmų planą šiose srityse: - sienų valdymas; - legalios ir nelegalios migracijos valdymas (įskaitant su readmisija, vizomis, kelionės dokumentų saugumu, prieglobsčiu susijusius klausimus); - viduje perkeltieji asmenys; - kova su organizuotu nusikalstamumu (įskaitant žmonių kontrabandą ir prekybą žmonėmis, neteisėtus narkotikus, pinigų plovimą, elektroninius nusikaltimus, korupciją ir kitokią neteisėtą veiką); - kova su terorizmu (įskaitant terorizmo finansavimą); - teisėsauga ir teisminis bendradarbiavimas; - teisinė valstybė ir teismų sistemos reforma; - asmens duomenų apsauga; - tarpvalstybinio ir regioninio bendradarbiavimo teisingumo, laisvės ir saugumo klausimais vystymas. Šis sąrašas nėra išsamus, Bendradarbiavimo komitetas gali jį papildyti kitais klausimais. 2 straipsnis Pakomitetis yra pavaldus Bendradarbiavimo komitetui. Po kiekvieno susitikimo pakomitetis atsiskaito Bendradarbiavimo komitetui ir perduoda jam savo išvadas. 3 straipsnis Pakomitetį sudaro abiejų Šalių atstovai. Ekspertų nuomonė gali būti išklausoma tam tikrais pakomitečio posėdžių darbotvarkės klausimais, jei abi Šalys sutinka. 4 straipsnis Šalys pakaitomis pirmininkauja Pakomitečiui pagal Bendradarbiavimo komiteto nustatytas kintamojo pirmininkavimo taisykles[4]. 5 straipsnis Pakomitečio nuolatinio sekretoriaus pareigas kartu eina Europos Komisijos pareigūnas ir Gruzijos vyriausybės pareigūnas. Visi su pakomitečiu susiję pranešimai perduodami pakomitečio nuolatiniam sekretoriui. 6 straipsnis Pakomitečio posėdžiai šaukiami reikalui esant, bent kartą per metus ir abiems Šalims pritarus, remiantis rašytiniu kurios nors Šalies prašymu. Visi posėdžiai vyksta abiejų Šalių sutartoje vietoje ir jų nustatytu laiku. Gavęs prašymą sušaukti pakomitečio posėdį, kitos Šalies sekretorius atsakymą pateikia per penkiolika darbo dienų. Ypatingos skubos atvejais pakomitečio posėdžiai gali būti šaukiami greičiau, jeigu abi Šalys dėl to susitaria. Prieš kiekvieną posėdį pirmininkui pranešama apie numatomą abiejų Šalių delegacijos sudėtį. Pakomitečio posėdžiai bendrai šaukiami dviejų nuolatinių sekretorių, veikiančių kartu su Bendradarbiavimo komiteto sekretoriais. 7 straipsnis Į darbotvarkę įtrauktini klausimai nuolatiniams sekretoriams pateikiami ne vėliau kaip prieš 15 darbo dienų iki atitinkamo pakomitečio posėdžio. Bet kokie patvirtinamieji dokumentai nuolatiniams sekretoriams pateikiami ne vėliau kaip prieš 10 darbo dienų. Atsižvelgiant į šiuos klausimus, parengiama preliminari darbotvarkė ir su patvirtinamaisiais dokumentais nusiunčiama Bendradarbiavimo komiteto sekretoriams bei valstybių narių nuolatinėms atstovybėms ne vėliau kaip likus 5 darbo dienoms iki pakomitečio posėdžio. Išimtiniais atvejais, gavus rašytinį abiejų nuolatinių sekretorių sutikimą, papildomi klausimai gali būti įtraukti į darbotvarkę per trumpesnį laiką. 8 straipsnis Posėdžiuose pakomitetis nagrinėja visas 1 straipsnyje išvardytas sritis arba jų dalį. 9 straipsnis Jei nenusprendžiama kitaip, pakomitečio posėdžiai yra uždari. 10 straipsnis Kiekvienas posėdis protokoluojamas. Kiekvieno pakomitečio posėdžio protokolo ir išvadų kopija perduodama Bendradarbiavimo komiteto sekretoriams. Kopijos siunčiamos ir valstybių narių nuolatinėms atstovybėms. [1] OL L 205, 1999 8 4, p. 1. [2] OL L 297, 1999 11 18, p. 38. [3] OL L 297, 1999 11 18, p. 38. [4] OL L 297, 1999 11 18, p. 38.